
Cred că la noi nu se acordă destulă atenţie 
cooperaţiei. Nu ştiu dacă toţi înţeleg că dela 
Revoluţia din Octombrie încoace şi inde- 
pendent de n. e. p. (ba chiar dimpotrivă, în 
această privinţă trebue să spunem: graţie 
n. e. p.-ului), cooperaţia capătă la noi o în- 
semnătate cu totul excepțională. Visurile 
vechilor cooperatori conțin multă fantezie, 
Ele sunt adeseori ridicole prin caracterul 
lor fantastic. Dar în ce constă acest caracter 
fantastic ? In faptul că oamenii nu înţeleg 
însemnătatea esenţială, fundamentală a lup- 
tei politice dusă de clasa muncitoare pentru 
răsturnarea dominaţiei exploatatorilor. La 
noi s'a produs această răsturnare, şi a- 
cum multe lucruri care păreau fanteziste, 
romantice şi chiar vulgare în visurile ve- 
chilor cooperatori, devin o realitate palpa- 
bilă și evidentă. 

Intr'adevăr, deoarece puterea de stat se 
află în mâinile clasei muncitoare, deoarece 
toate mijloacele de producţie aparţin acestei 
puteri de stat, nouă, într'adevăr, nu ne-a ră- 
mas decât sarcina încadrării populaţiei în 
cooperative. Cu condiţia încadrării în coope- 
rative a celor mai largi mase ale populaţiei, 
îşi atinge dela sine scopul tocmai acel so- 
cialism care înainte provoca ironii justifi- 
cate, zâmbete şi o atitudine dispreţuitoare 
din partea oamenilor convinşi, pe bună 
dreptate, de necesitatea luptei de clasă, a 
luptei pentru puterea politică etc. Dar nu 
toți tovarășii înțeleg ce însemnătate uriaşă, 
nemăsurată capătă pentru noi organizarea 
de cooperative pe întreg întinsul Rusiei. In 
perioada n. e. p.-ului noi am făcut concesii 
ţăranului ca negustor, principiului comerțu- 
lui privat; tocmai de aci (spre deosebire de 
ceeace se crede) decurge uriaşa însemnă- 
tate a cooperaţiei. Atragerea populației ru- 
se la cooperație pe scară îndeajuns de 
largă şi adâncă în timpul dominaţiei n. e. p.- 
ului, este de fapt tocmai ceeace ne trebue, 
deoarece acum noi am găsit măsura în care 
se poate îmbina interesul privat, interesul 
privat comercial, cu verificarea şi controlul 


„acestuia de către stat, măsura subordonării 

interesului privat intereselor generale, care 
înainte constituia piatra de încercare pen- 
tru mulți, foarte mulți socialişti. Intr'a- 
devăr, stăpânirea de către stat a tuturor 
mijloacelor principale de producţie, pu- 
terea de stat în mâna proletariatului, a- 
lianța dintre acest proletariat şi numeroa- 
sele milioane de ţărani cu gospodării mici 
şi foarte mici, asigurarea conducerii ţărăni- 
mii în mâinile acestui proletariat etc.—nu re- 
prezintă oare acestea tot ce trebue pentru 
construirea societății pe-de-a 'ntregul socia- 
liste prin cooperaţie şi numai prin cooperație, 
pe care înainte o tratam ca negustorie şi pe 
care, dintr un anumit punct de vedere, avem 
dreptul s'o tratăm la fel şi acum, sub regimul 
n. e. p.-ului? Aceasta încă nu e construirea 
societății socialiste, dar e tot ce-i necesar şi 
îndestulător pentru această construire. 
Tocmai acest lucru l-au subapreciat mulți 
dintre activiştii noştri care depun o muncă 
practică. La noi, cooperaţia este privită cu 
dispreț, fără să fie înțeleasă însemnătatea ei 
excepțională, în primul rând din punct de 
vedere principial (deținerea mijloacelor de 
producţie de către stat), în al doilea rând 
din punctul de vedere al trecerii spre noua 


orânduire pe o cale cât mai simplă, mai uşoa- 
ră şi mai accesibilă pentru ţăran. 

Şi doar în aceasta constă esenţialul, Una 
este să visezi tot felul de asociații muncito- 
reşti în vederea construirii socialismului, dar 
cu totul altceva e să înveți să construești 
practic acest socialism, în aşa fel încât ori- 
ce țăran cu o gospodărie mică să poată lua 
parte la această operă de construcţie. Aceas- 
ta este treapta la care noi am ajuns acum. 
Dar este în afară de orice îndoială că, deşi 
am ajuns aci, noi ne folosim de această îm- 
prejurare extrem de puţin. 

In trecerea spre n. e. p., noi am întins 
prea mult coarda, nu în sensul că am acor- 
dat prea mult loc principiului libertăţii in- 
dustriei şi comerțului, ci în sensul că am ui- 
tat de cooperaţie, că în momentul de faţă o 
subapreciem, că am început să uităm uriaşa 
însemnătate a cooperaţiei din cele două 
puncte de vedere arătate mai sus. 


Vreau să stau acum de vorbă cu cititorul 
despre ceeace se poate face şi trebue făcut 
din punct de vedere practic, plecând dela 
acest principiu „,„cooperatist . Prin ce mij- 
loace se poate şi trebue să se înceapă des- 
voltarea acestui principiu „cooperatist” în 

aşa fel, încât fiecare să fie lămurit asupra 
însemnătăţii lui socialiste ? 

Problema cooperației trebue pusă din 
punct de vedere politic în aşa fel, încât în 
general cooperația nu numai să se bucure 
de anumite privilegii, dar acestea să fie de 
orcin pur material (cuantumul dobânzii ban- 
care etc.). Cooperaţia trebue să fie finan- 
ţată de stat, dar într'o măsură care să de- 
păşească, fie chiar cu puţin, dar totuşi să 
depăşească sumele acordate întreprinderilor 
particulare, sau chiar industriei grele etc. 

Orice orânduire socială ia naştere numai 
cu sprijinul financiar al unei anumite clase, 
E de prisos a mai aminti câte sute şi sute de 
milioane de ruble a costat nașterea capita- 
lismului „liber“. Acum trebue să ne dăm 
seama că, în timpul de faţă, orânduirea so- 
cială pe care trebue s'o susţinem mai mult 
decât în mod obişnuit este orânduirea co- 
operatistă, şi această convingere trebue s'o 
transformăm în realitate, Insă orânduirea 
cooperatistă trebue sprijinită în adevăratul 
înțeles al cuvântului, adică prin acest sprijin 
nu e destul a înțelege sprijinirea oricărei 
circulații cooperatiste de mărfuri, ci spriji- 
nirea acelei cooperaţii la care participă în- 
tr adevăr masele adevărate ale populației. A 

acorda o primă ţăranului care participă la 
circulaţia cooperatistă de mărfuri, este fireşte 
just, dar în acelaş timp trebue să se con- 
troleze această participare, trebue să se 
controleze în ce măsură această participare 
este conştientă şi de bună credință ; iată în 
ce constă miezul chestiunii. Când un coope- 
rator vine într'un sat şi deschide acolo o 
cooperativă, populaţia nu participă nicide- 
cum la aceasta în sensul strict al cuvântu- 
lui, dar în acelaş timp, împinsă de interesul 
unui profit personal, ea se va grăbi să încer- 
ce a participa. 

Această chestiune mai prezintă şi o altă 
latură. Din punctul de vedere al europeanu- 
lui „civilizat“ (şi, în primul rână, știutor de 
carte), nu mai avem decât foarte puţin de 
făcut pentru a obliga pe toţi, fără excepție, 
să participe, dar nu în mod pasiv, ci în mod 
activ, la operaţiunile cooperatiste. De fapt, 
ne-a rămas „numai un singur lucru: să fa- 
cem ca populația noastră să devină atât de 
„civilizată“, încât să înţeleagă toate avan- 
tajele participării fără rezerve la cooperaţie 
şi să păşească la organizarea ei. „Numai” 
atât. De alte savantlâcuri nu avem acum ne- 
voie pentru a trece la socialism. Dar pentru 
a înfăptui acest „numai , e nevoie de o în- 

treagă revoluţie, de o întreagă fază a des- 
voltării culturale a întregii mase populare. 
Deaceea principiul nostru trebue să fie: 
mai puțină filosofare și mai puţine compli- 
caţii. In această privință n. e. p.-ul constitue 
un progres, în sensul că se adaptează la ni- 
velul celui mai simplu țăran şi că nu cere 
acestuia nimic peste posibilitățile lui. Dar 
pentru a ajunge prin n. e. p. la participarea 
la cooperaţie a întregii populaţii, fără ex- 
cepție, pentru aceasta se cere o întreagă e- 
pocă istorică. Această epocă poate dura, în 
cel mai bun caz, un deceniu-două. Dar ea 
va fi totuși o epocă istorică distinctă, şi fără 
această epocă, fără lichidarea totală a anal- 
fabetismului, fără dobândirea de către popu- 
laţie a unui anumit grad de pricepere şi de 
obişnuinţă în ce privește folosirea cărților, 
fără baza materială necesară pentru aceasta, 
fără să ne asigurăm cât de cât pentru even- 
tualitatea unei recolte proaste, foamete etc. 
— fără acestea nu ne vom putea atinge 
scopul. Principalul este acum ca avântul re- 
voluţionar, entuziasmul revoluţionar, pe 
care l-am manifestat deja într'o măsură su- 
ficientă şi care a fost încununat cu succes, 
să ştim să-l îmbinăm (aș înclina să spun) cu 
îndemânarea de a fi negustori pricepuţi şi 

cu ştiinţă de carte, ceeace este suficient pen- 
tru a fi un bun cooperator. Prin priceperea 
de a fi negustor eu înțeleg priceperea de a 
fi un negustor civilizat. Acest lucru să şi-l 
bage bine în cap Ruşii, sau mai bine zis ţă- 
ranii, care cred că dacă omul face negus- 
torie, înseamnă că știe să fie negustor. A- 
ceastă părere este cu totul greșită. E] face 
negustorie, dar de aci şi până la priceperea 
de a fi negustor civilizat mai e foarte mult. 
El face azi negustorie după sistemul asia- 
tic, dar pentru a fi un negustor bun trebue, 
să faci negustorie după sistemul european. 
De aceasta îl desparte o epocă întreagă. 
Inainte de a termina, mai adaug: spriji- 
nirea de către statul nostru socialist a nou- 
lui principiu de organizare a populaţiei tre- 
bue să fie exprimată printr'o serie de privi- 
legii economice, financiare și bancare, acor- 
date cooperației. Dar în felul acesta sarcina 
este formulată abia în linii generale, întru- 
cât nu s'a precizat şi nu s'a stabilit amănun- 
ţit în ce constă practic această sarcină; tre- 
bue deci să ştim să găsim forma de „prime“ 
pe care să le acordăm pentru cooperaţie (și 
condiţiile în care acestea să fie acordate), 
forma de prime prin care să ajutăm în mod 
satisfăcător cooperaţia, acea formă de pri- 

/ 
me care să ajute la formarea unui coopera- 
tor civilizat. lar o orânduire în care există 
cooperatori civilizaţi, în condiţiunile  pro- 
prietății sociale asupra mijloacelor de pro- 
ducţie, în condiţiunile victoriei de clasă a 
proletariatului asupra burgheziei, este însăți 
orânduirea socialismului. 


4 Ianuarie 1923 

Totdeauna când scriam despre noua po- 
litică economică citam articolul meu din 
1918 despre capitalismul de stat!. Aceasta 
a provocat de repetate ori îndoieli la unii to- 
varăşi tineri. Dar îndoielile lor s'au mani- 
festat cu deosebire în domeniul politic ab- 
stract. 

Lor li se părea că orânduirea în care mij- 
loacele de producție aparţin clasei munci- 
toare, deținătoare a puterii de stat, nu poate 
fi denumită capitalism de stat. Ei nu obser- 
vau însă că la mine termenul „capitalism de 
stat“ era întrebuințat în primul rând, pen- 
tru a stabili legătura istorică dintre poziţia 
noastră actuală şi poziţia pe care am avut-o 
în polemica dusă cu aşa zişii comuniști de 


1 Vezi Opere, vol. XXII, pag. 503—528, ed. rusă.—Wofa 
Red. 


14 


di 


stânga ; deasemenea, am susținut încă de 
pe atunci că un capitalism de stat ar fi su- 
perior economiei noastre actuale ; pentru 
mine era important să stabilesc legătura de 
succesiune dintre capitalismul de stat obiş- 
nuit şi cel neobișnuit, chiar cu totul neobiș- 
nuit, despre care am vorbit când l-am in- 
trodus pe cititor în noua politică economi- 
că. In al doilea rând, pentru mine întotdeau- 
na a fost important scopul practic. Şi scopul 
practic al noii noastre politici economice a 
fost obținerea de concesiuni ; iar în condițiu- 
nile noastre concesiunile ar fi constituit, fără 
îndoială, o formă netă de capitalism de stat. 
lată aspectul sub care mi-au apărut discu- 
țiile asupra capitalismului de stat. 

Dar problema mai prezintă şi o altă la- 
tură, care implică necesitatea capitalismului 
de stat sau, cel puţin, o comparaţie cu el. 
Este chestiunea cooperației. — 

In condiţiunile statului capitalist coope- 
rația este, fără îndoială, o instituţie capita- 
listă colectivă. Este deasemenea în afară de 
orice îndoială că, în condiţiunile realităților 
noastre economice actuale, când noi unim 
laolaltă — însă pe pământul obştesc şi sub 
controlul puterii de stat care aparține clasei 
muncitoare — întreprinderile capitaliste par- 

ticulare şi întreprinderi de tip socialist con- 
secvent (mijloacele de producţie, cât şi te- 
renul pe care se află întreprinderea, precum 
şi toată întreprinderea aparţinând statului), 
se pune chestiunea unui al treilea tip de în- 
treprinderi, care înainte principial nu erau 
independente, şi anume: întreprinderile 
cooperatiste. Sub capitalismul particular, în- 
treprinderile cooperatiste se deosebesc de 
întreprinderile capitaliste, după cum între- 
prinderile colective se deosebesc de  între- 
prinderile particulare. Sub capitalismul de 
stat, întreprinderile cooperatiste se deose- 
besc de întreprinderile capitaliste de stat 
prin faptul că ele sunt, în primul rând, între- 
prinderi private şi, în al doilea rând, între- 
orinderi colective. Sub orânduirea înființată 
la noi, întreprinderile cooperatiste se deose- 
besc de întreprinderile capitaliste private 
prin faptul că ele sunt întreprinderi colec- 
tive, însă nu se deosebesc de întreprinderile 
socialiste, dacă ele sunt bazate pe pământ 
şi mijloace de producţie aparţinând statului, 
adică clasei muncitoare. 

Tocmai de acest fapt nu se ţine îndea- 
juns seama la noi când se discută despre 
cooperaţie. Lumea uită că, datorită particu- 
larităţilor orânduirii noastre de stat, coope- 

rația capătă la noi o însemnătate cu totul 
deosebită. Dacă lăsăm la o parte concesiu- 
nile care, în treacăt fie zis, nici n'au luat la 
noi o desvoltare cât de cât însemnată, atun- 
ci cooperaţia, în condiţiunile noastre, coinci- 


de întotdeauna pe-de-a'ntregul cu socialis- 
mul. 


Voi explica ideea mea, In ce constă ele- 
mentul fantezist al planurilor vechilor coo- 
pezratori, începând cu Robert Owen? In fap- 
tul că ei visau o transformare paşnică a so- 
cietăţii moderne prin socialism, fără a ține 
seama de chestiunea fundamentală, care este 
chestiunea luptei de clasă, a cuceririi pu- 
terii politice de către clasa muncitoare, a 
răsturnării dominaţiei clasei exploatato- 
rilor. Şi deaceea avem dreptate când ve- 
dem în acest socialism „ccoperatist“ numai 
fantezie şi considerăm ca ceva romantice şi 
chiar vulgar visurile după care dușmanii de 
clasă pot fi transformați în colaboratori de 
clasă şi războiul de clasă într'o pace de cla- 
să (aşa zisa pace civică) prin simpla înca- 
drare a populației în cooperative. 

Fără îndoială că, având în vedere sarci- 
na de bază a vremurilor noastie, noi am 
avut dreptate, căci fără lupta de clasă pen- 

tru puterea politică în stat, socialismul nu 
poate fi înfăptuit. 

Dar iată cum sau schimbat lucrurile a- 
cum, când puterea de stat se află deja în 
mâinile clasei muncitoare, când puterea po- 
litică a exploatatorilor este răsturnată și toa- 
te mijloacele de producţie (afară de acelea 
pe care statul muncitoresc le concesionează 
exploatatorilor de bunăvoie, pentru un timp 
oarecare şi pe baza unor anumite condi- 
ţiuni) se află în mâinile clasei muncitoare. 

Astăzi suntem îndreptăţiți să spunem că 
simpla creştere a cooperaţiei este identică 
pentru noi (afară de „mica excepţie arătată 
mai sus) cu creşterea socialismului — şi 
odată cu aceasta noi suntem siliți a recu- 
noaşte că a avut loc o schimbare radicală a 
întregului nostru punct de vedere asupra 
socialismului, Această schimbare radicală 
constă în faptul că de unde înainte noi pu- 
neam şi trebuia să punem accentul pe lupta 
politică, pe revoluţie, pe cucerirea puterii 
etc., acum, situaţia schimbându-se, accen- 
tul se pune pe munca paşnică, organizato- 
rică, „culturală“. Dacă n'ar exista relaţiile 
internaționale şi obligaţia de a lupta pen- 
tru poziţia noastră pe scară internațională, 
eu aș spune că accentul se pune acum la 

noi pe culturalizare. Deci, dacă am lăsa la 
o parte acest lucru și ne-am limita la rela- 
țiile economice interne, atunci într adevăr 
accentul s'ar pune la noi numai pe munca de 
culturalizare. 

In faţa noastră se pun acum două sarcini, 
care constitue o epocă. Este întâi sarcina 
transformării aparatului nostru, care nu e 
bun de nimic şi pe care l-am preluat în în- 
tregime dela epoca precedentă ; în cinci ani 
de luptă noi n'am reuşit să realizăm nicio 
transformare serioasă a lui şi nici nam fi 
putut reuşi să facem acest lucru. A doua 
sarcină este munca culturală printre țărani, 
Or, această muncă culturală în sânul țărăni- 
mii are ca obiectiv economic tocimai organi- 
zarea lor în cooperative. Dacă am fi obținut 
organizarea în cooperative a întregii popu- 
laţii, am fi stat acum cu amândouă picioa- 
rele pe teren socialist. Dar această condiţie, 
a încadrării întregii populaţii în cooperative, 
presupune un asemenea grad de cultură a 
țărănimii (tocmai a țărănimii fiindcă ea con- 
stitue o masă largă), încât îndeplinirea a- 
cestei condiţii este imposibilă fără o adevă- 
rată revoluție culturală. 

Adversarii noştri ne spuneau de multe 
ori că, introducând socialismul într'o țară 

cu nivel de civilizaţie redus, noi înreprin- 
dem o operă nechibzuită. Dar ei au greşit, 
pentrucă noi n am pornit de acolo de unde 
teoriile (tuturor pedanţilor) prevedeau că 
trebue să pornim, iar revoluția politică și so- 
cială la noi a fost premergătoare revoluţiei 
culturale, în faţa căreia ne aflăm totuşi as- 
tăzi. 

Nouă ne ajunge astăzi această revoluţie 
culturală pentru ca să devenim o țară pe 
deplin socialistă, dar această revoluţie cul- 
turale este pentru noi plină de greutăţi, atât 
de ordin pur cultural (căci suntem analfa- 
beți), cât și de ordin material (căci pentru 
civilizaţie se cere o anumită desvoltare a mij- 
loacelor materiale de producţie, o anumită 
bază materială). 

Lenin 

6 lanuarie 1923 


Publicat in ziarul „Pravda“ Nr. 
115—116 din 26 şi 27 Mai 1923. 

